
KURZUSLEÍRÁS 


A kurzus elsősorban az angolszász filozófiára és az analitikus etika kérdéseire koncentrál. Megismerteti a hallgatókat a kortárs normatív etika legfontosabb elméleteivel, bemutatva azok kialakulását, legjelentősebb képviselőinek érvelését. Emellett megvizsgálunk olyan kérdéseket is, mint a piszkos kezek dilemmája vagy a hivatás etikája. 

Követelmények 
A kötelező olvasmányok és az előadásokon elhangzottak részletes ismerete. Az előadások látogatása kötelező. Az előadások diáit, illetve az uralkodó normatív etikai elméleteket bemutató összefoglaló anyagokat (táblázatokat) az oktató a szemeszter során elektronikus úton a hallgatók rendelkezésére bocsátja. A kurzus kollokviummal zárul, ami két részből áll: a hallgató először röviden bemutatja az analitikus etika történetét Alasdair MacIntyre könyvének kijelölt szakasza és az előadásokon elhangzottak alapján. A második szakaszban tételt húz, amik az uralkodó normatív etikai elméleteiből kerülnek összeállításra (konzekvencializmus, deontológia, erényetika), majd a hallgatónak egy vita keretében meg kell védenie vagy kritizálnia kell az elméletet a vizsgáztató érveivel szemben. 

